JY LEES NOU Kom beleef die hart van die Weskus
Kyk uit oor Elandsbaai vanaf Bobbejaanpunt.
Ontdek die gees van die San, proe 'n lekker bokkom, dans die riel, ry op 'n donkiekar in die Sederberg, loop in Eva se voetspore, leer watter eksotiese diere 5 miljoen jaar gelede die Weskus bewandel het, en beleef egte Weskus-gasvryheid. Weskus Tourism nooi jou om te kom kuier.
Elke kontinent het 'n weskusstreek, maar nét Suid-Afrika het 'n Weskus.
Die Weskus-streek strek van Kaapstad na Namibië, aan die Weskus van Suid-Afrika en sluit die Swartland-, Weskus-skiereiland-, Bergrivier-, Sederberg- en Namakwa-Weskus-streke in. Ry by hierdie plekke aan en beleef die hárt van die Weskus.
Het plek vir 120 mense wat selfsorg-chalets deel. Dit is so 60 km van Kaapstad af en ideaal vir 'n strandtroue en konferensies. Daar is 'n kombuis, onthaalsaal, konferensiesaal en 'n boma.
022 492 2455; 079 506 1679
Beleef die gees van die San by Khwa ttu San
'n San- kulturele en opvoedingsentrum – ontmoet die eerste suidelike mense van Suid-Afrika.
WESKUS-FOSSIELPARK waar die ongelooflike ontdekkings jou asem sal wegslaan.
Fossiele van die Afrika-beer, sabeltandkat en kortnekkameelperd, wat die Weskus-pleine bewandel het en nou uitgewis is, kan hier gesien word. Leer hoe dit moontlik was en watter ander eksotiese diere vyf miljoen jaar gelede aan die Weskus voorgekom het.
So sorteer jy bkkoms
Ry na VELDDRIF en besoek die SA Visserye Museum, die enigste van sy soort in Suid-Afrika. Moenie 'n besoek aan Bokkomlaan misloop nie. hier vang drie generasies vissermanne nog harders en droog hulle uit om die unieke plaaslike lekkerny, bokkoms, te maak. Eet middagete by die Vishuis-restaurant, wat voorheen 'n fabriek was waar die harders in groot tenks gesout is.
SEDERBERG EN ROOIBOS
Die Sederberg is een van die rykste argeologiese plekke ter wêreld, en die oorsprong van die moderne mens is hier teen die rotswande geteken. Gaan op 'n donkiekarrit vanaf Heuningvlei, deur die berge en ervaar die rieldans wat die Khoi- en San-mense se herkoms vier.
Dans die riel
Dans die riel dat die stof so staan
BLY BY DIE PLAASLIKE MENSE EN BELEEF 'N GASVRYE ERVARING BY GOEDVERWACHT
Wanneer jy met die N7 by Piketberg kom, draai op die Velddrifpad af om by Goedverwacth uit te kom. Hier sal jy die geleentheid kry om by plaaslike inwoners aan huis te kuier. Gaan stap deur die gemeenskap en leer van hul geskiedenis, besoek die Morawiese kerk, die meulmuseum, die plaaslike skool en die slawegrafte.
BELEEF DIE GESKIEDENIS VAN LANDBOU
Die Jan Danckaert-museum op Porterville stal die plaaslike geskiedenis van die dorp en omliggende streek uit en het 'n uitgebreide versameling landbou-implemente. Die museum het ook replikas van die San-rotskuns. Die Graanbedryfmuseum op Moorreesburg beeld die geskiedenis van die graanbedryf sedert die tye van die farao's in Egipte uit.